Үкімет шегірткемен күрес үшін 4 млрд теңге бөлді
"Үкімет шегірткемен күрес үшін 4 млрд теңге бөлді" | "https://abai.kz/post/179393"
TITLE: Үкімет шегірткемен күрес үшін 4 млрд теңге бөлді
URL: https://abai.kz/post/179393
META: "Үкімет шегірткемен күрес үшін 4 млрд теңге бөлді" | "https://abai.kz/post/179393"
DATE: 31.01.2024
AUTHOR(s): Abai.kz
TOTAL WORDS: 148
TEXT: Үкімет биыл шегірткенің жаппай таралып кетуінің алдын алу үшін тиісті шаралар қабылдап жатыр. Осыған орай қосымша 4 млрд теңгеге жуық қаражат бөлінді. Премьер-Министр Әлихан Смайылов тиісті қаулыға қол қойды. Бұл туралы primeminister.kz жазды. Елімізде соңғы жылдары үйірлі шегірткелердің таралу алаңының ұлғайғаны байқалады: 2020 жылы – 514 мың га; 2021 жылы – 626 мың га; 2022 жылы – 975 мың га; 2023 жылы таралу алаңы 1 585 мың га болады деп болжанғанымен, іс жүзінде 1 616 мың га өңделді. 2023-2024 жылдарға шегірткенің жаппай таралуының 11 жылдық циклінің үдемелі кезі сәйкес келеді. Биыл республикалық бюджеттен 1 270,6 мың га алаңды өңдеуге 4,2 млрд теңге бөлінген еді. Алайда, 2024 жылы нақтыланған жалпы болжам бойынша үйірлі шегірткенің таралу алаңы ұлғайып, 2,5 млн га құрады. Бұл өткен жылмен салыстырғанда, шамамен 1 млн гектарға артық. Бөлінген қосымша қаражат 1,3 млн га алаңда зиянкес үйірлі шегірткеге қарсы химиялық өңдеу жұмыстарын жүргізуге бағытталады. фото: egemen.kz Abai.kz
